Αφράτη τηγανίτα φούρνου με φρούτα, μέλι και φυστίκια Αιγίνης
Το Dutch baby γεννήθηκε σε ένα καφέ του Σιάτλ πριν από εκατό χρόνια. Είναι πεντανόστιμο, αφράτο, πιο χοντρό από τις κλασικές τηγανίτες και πιο εύκολο στην παρασκευή του.
3 μεγάλα αυγά, 30 γρ. ζάχαρη λευκή, κρυσταλλική, 1/8 κουτ. γλυκού αλάτι, 180 ml γάλα πλήρες, ζεστό, 2 κουτ. γλυκού εκχύλισμα βανίλιας ή 2 βανιλίνες, 100 γρ. αλεύρι για όλες τις χρήσεις, 20 γρ. βούτυρο, λιωμένο + 2 κ.σ.
Για να φτιάξουμε αφράτη τηγανίτα φούρνου με φρούτα, μέλι και φυστίκια Αιγίνης είναι σημαντικό να προθερμάνουμε το σκεύος στον φούρνο πριν ρίξουμε τον χυλό. Έτσι, θα ξεροψηθεί αμέσως από κάτω και δεν θα κολλήσει.Χτυπάμε καλά στο μπλέντερ τα αυγά, τη ζάχαρη, το αλάτι, τα 20 γρ. λιωμένο βούτυρο, το γάλα και τη βανίλια, μέχρι να ομογενοποιηθούν. Προσθέτουμε το αλεύρι και χτυπάμε να ενσωματωθεί. Αφήνουμε το μείγμα για 2-3 λεπτά, να ξεκουραστεί. Προθερμαίνουμε τον φούρνο στους 200°C μαζί με το σκεύος που θα χρησιμοποιήσουμε (βαθύ και βαρύ τηγάνι 22 εκ. με μεταλλικά χερούλια ή ένα ίδιας διαμέτρου πυρίμαχο σκεύος).Βγάζουμε το σκεύος προσεκτικά από τον φούρνο, ρίχνουμε το βούτυρο (2 κ.σ.), σείουμε το σκεύος για να λιώσει και να πάει παντού, και ρίχνουμε το μείγμα, σείοντας και πάλι ώστε να απλωθεί ομοιόμορφα.Ψήνουμε για 25-30 λεπτά ή μέχρι να ροδίσει και να φουσκώσουν οι άκρες της τηγανίτας.  Αφήνουμε να κρυώσει ελαφρώς.
Αυγά,Γάλα,Φράουλα,Φρούτα